Blankventra papago

Blankventra papago (Pionites leucogaster) estas specio de papagoj en la familio papagedoj, latine Psittacidae en la genro Pionites. Ĝi troviĝas en Bolivio, Brazilo, Kolombio kaj Peruo.Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. 30a de Januaro 2023. Species Lists of Birds for South American Countries and Territories.  Alirita la 30an de Januaro, 2023

Taksonomio kaj sistematiko
La Sudamerika Klasigkomitato de la American Ornithological Society, la International Ornithological Committee, kaj la Taksonomio Clements atribuas jenajn tri subspeciojn al la Blankventra papago:Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio de 30a de Januaro 2023. A classification of the bird species of South America. American Ornithological Society.  Alirita la 30an de Januaro, 2023Clements, J. F., T. S. Schulenberg, M. J. Iliff, T. A. Fredericks, J. A. Gerbracht, D. Lepage, S. M. Billerman, B. L. Sullivan, ka C. L. Wood. 2022. The eBird/Clements checklist of birds of the world: v2022. Elŝutita el  Alirita la 10an de Novembro, 2022

P. l. xanthomerius (P.L. Sclater, 1858) (Nigrakrura papago)
P. l. xanthurus Todd, 1925 (Flavvosta papago)
P. l. leucogaster (Kuhl, 1820) (Verdfemura papago)

La verko de BirdLife International nome Handbook of the Birds of the World (HBW) traktas ĉiujn tri kiel apartaj specioj, nome "Nigrakrura", "Flavvosta", kaj "Verdfemura" papagoj respektive. Tiuj estis nomitaj ankaŭ la "okcidenta", "centra", kaj "orienta" blankventraj papagoj.HBW and BirdLife International (2022) Handbook of the Birds of the World and BirdLife International digital checklist of the birds of the world. Versio 7a. Disponebla ĉe:  Alirita la 13an de Decembro, 2022 Notu, ke la teritoria mapo estas tiu de la nomiga subspecio P. l. leucogaster.


Aspekto
La blankventra papago estas 23 ĝis 25 cm longa kaj pezas ĉirkaŭ 155 g. Ĝi estas dika, mallongvosta papago. Ambaŭ seksoj estas similaj. Plenkreskuloj de la nomiga subspecio P. l. leucogaster havas plejparte flavajn kapojn kun oranĝaj kronoj kaj nukoj. Iliaj supraĵoj estas plejparte obtuze verdaj kun helverda pugo. Ilia gorĝo, la flankoj de ilia kolo, ilia brusto kaj ilia ventro estas flavaj. Ankaŭ, ilia malsupra brusto kaj ventro estas blankaj kun helverdaj femurplumoj. Iliaj flugiloj estas plejparte obtuze verdaj kun ruĝetoranĝaj akseloj kaj malhelbluaj unuarangaj flugilplumoj. Ilia vosto estas helverda. Krome, ilia beko estas pale kornokolora kun helrozeca vaksaĵo, iliaj irisoj ruĝetbrunaj, kaj iliaj kruroj kaj piedoj helrozkoloraj. Nematuraj birdoj similas al plenkreskuloj sed kun brunecaj krono kaj nuko..Collar, N., J. del Hoyo, G. M. Kirwan, kaj P. F. D. Boesman (2020). White-bellied Parrot (Pionites leucogaster), versio 1.0. En Birds of the World (S. M. Billerman, B. K. Keeney, P. G. Rodewald, kaj T. S. Schulenberg, Editors). Cornell Lab of Ornithology, Ithaca, NY, USA.  Alirita la 12an de Marto, 2023

Subspecio P. l. xanthomerius havas abrikot-oranĝjan kronon kaj nukon, flavajn femurplumojn, kaj nigrecajn krurojn kaj piedojn. Ankaŭ P. l. xanthurus havas abrikot-oranĝan kronon kaj nukon kaj flavajn femurplumojn. Ĝia vosto estas flava. Ĝi havas la samajn rozkolorajn krurojn kaj piedojn kiel la nomiga subspecio. Ambaŭ ĉi tiuj subspecioj intergeneriĝas unu kun la alia kaj kun la nomiga subspecio.

La blankaj brustoplumoj de la blankventra papago ofte estas makulecaj per kaŝtanbruna (aŭ "izobela") koloro. Tio povas ŝuldiĝi al tanina makulado, kiel rezulto de ilia aparta emo por banado per frotado de siaj korpoj kontraŭ malsekaj folioj kaj aliaj plantomaterialoj. Oni observis, ke la plumoj de la kapo kaj nuko de la blankventra papago forte fluoreskas sub ultraviola lumo.

Distribuado kaj habitato
La subspecioj de la blankventra papageto troviĝas jene:

P. l. xanthomerius, Peruo oriente de la rivero Ukajalo, orienta Bolivio, okcidenta Brazilo sude de Amazono tiom for kiom ĝis la rivero Juruao, kaj ekde 2011 en tre fora suda KolombioLuna, J.C. kaj Cuao-Carranza, E.A. (2011). "First records of White-bellied Parrot Pionites leucogaster for Colombia." Conservación Colombiana. 15: 34
P. l. xanthurus, Brazilo sude de Amazono inter la riveroj Juruao kaj Puruzo kaj suden ĝis supro de la baseno de la rivero Madeira 
P. l. leucogaster, norda Brazilo sude de Amazono inter la rivero Madeira kaj la marbordo de Atlantiko en Maranhão

Ĉiuj tri subspecioj de la blankventra papago loĝas en humidaj tropikaj arbaroj, kaj en terra firme kaj en várzea. Ili ŝajnas preferi la randojn kaj malfermaĵojn de la arbaro al la fermita interno. La nomiga subspecio troviĝas ankaŭ en malgrandaj nombroj en pli sekaj arbaroj ĉe la sudaj atingoj de sia teritorio.

Kutimaro
Movoj
Nenio estas konata pri la movpadronoj de la blankventra papago, se ili ekzistas.

Manĝado
Malmulto estas konata pri la manĝotekniko aŭ dieto de la blankventra papago, kvankam ĉi-lasta inkluzivas fruktojn de arboj kaj palmoj kaj ankaŭ florojn.

Reproduktado
La nomiga subspecio de la blankventra papago nestas inter novembro kaj januaro; oni supozas, ke P. l. xanthomerius nestas inter aŭgusto kaj decembro. Ambaŭ nestas en arbaj kavaĵoj. Ilia ovodemetado ŝajnas esti de du ĝis kvar ovoj. Nenio plu estas konata pri ilia reprodukta biologio. Nenio estas konata pri tiu de P. l. xanthurus, kvankam oni supozas, ke ĝi estas esence la sama kiel tiu de la aliaj du subspecioj.

Referencoj

 Parr, M., & Juniper, T. (1998). A Guide to the Parrots of the World. Pica Press, East Sussex. 
 Sigrist, T. (2006). Aves do Brasil – Uma Visão Artistica. 

Eksteraj ligiloj

Popular description - Companion Parrot Online Website

Kategorio:Papagoformaj
Kategorio:Papagedoj
Kategorio:Birdoj de Sudameriko
Kategorio:Birdoj de Brazilo